
“Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.” 
1. Cyflwyniad
Bydd yr aseiniad hwn yn adfyfyrio’n feirniadol ar ddigwyddiad critigol trwy nodi meysydd allweddol yn yr adolygiad llenyddiaeth, ac yna gwerthuso’r hyn sydd yn y cynnwys a’r camau nesaf mewn addysgu. Mae’r Safonau Proffesiynol ar gyfer Addysgu ac Arweinyddiaeth yn datgan bod “ongoing critical reflection and learning of the teacher and is developmental in prompting further professional growth.”(Llywodraeth Cymru, 2019). Felly, mae dealltwriaeth o adfyfyrdio beirniadol yn hanfodol i athrawon sy'n hyfforddi yng Nghymru gyda'r Cwricwlwm Newydd.
Yn hanesyddol mae ‘digwyddiad critigol’ yn cael ei ystyried yn achlysur neu ddigwyddiad nodedig a gafodd effaith sylweddol ar berson, grŵp o bobl neu gymdeithas (Tripp, 2012). Fodd bynnag, ‘digwyddiadau critigol’ fel yr ydym ni yn ei adnabod heddiw o fewn addysg, yw’r rhai a all ddigwydd yn rheolaidd neu fel digwyddiad unigol. Efallai na fyddant yn dangos effaith sylweddol i ddechrau ond ar ôl eu dadansoddi’n ddyfnach efallai y byddant yn dangos effeithiau ehangach ar addysgeg (Tripp, 2012). Mae Tripp (2012, t. 25), yn nodi bod “incidents tend to be ‘typical’ rather than ‘critical’ at first sight, but are rendered critical through analysis”Efallai mai dim ond unwaith yn ymarferol y bydd ‘digwyddiad critigol’ yn digwydd, ond nid yw hyn yn golygu y dylid ei gwaredu. Yn debyg iawn I safbwyntiau Cohen, Manion a Morrison (2018) a gall mewnweliad i un digwyddiad ddatgelu llawer iawn am y sefyllfa, person, neu grŵp o bobl
2. Rôl adfyfyrio beirniadol 
Mae adfyfyrio beirniadol yn ystyried digwyddiadau critigol unigol neu luosog y gellir eu cysylltu â’i gilydd ac yn galluogi ymarferwyr i adfyfyrio ar addysgeg ac ymarfer a’u haddasu o ganlyniad. Mae gwahanol ddulliau a damcaniaethau a ddefnyddir i adfyrfyio’n feirniadol yn ymarferol megis defnyddio syniadau Schon, Kolb’s a Gibbs ar fyfyrio (Zwozdiak-Myers, 2012).
Fodd bynnag, er mwyn adfyfyrio beirniadol weithio, rhaid i’r athrawon a’r arweinwyr ysgol eu hunain ddod yn ymarferwyr adfyfyriol beirniadol (Hattie, 2012). Mae Hattie (2012) yn dadlau na allwch ddisgwyl i ddisgyblion adfyfyrio’n feirniadol o’u gwaith a’u cynnydd eu hunain os nad yw’r athrawon eu hunain yn modelu’r ymddygiad. Mae angen i athrawon nid yn unig arfarnu a yw’r canlyniadau a’r amcanion wedi bod yn llwyddiannus, ond hefyd pa mor effeithiol oedd y canlyniadau a’r amcanion ar gyfer y disgyblion. Mae angen iddynt hefyd gyfiawnhau eu gweithredoedd ynghylch pam y gwnaethant ymateb mewn ffordd benodol ac a oedd eu hymateb yn cyfiawnhau'r modd (Zwozdiak-Myers, 2012). Mae Petty (2006, a ddyfynnir yn Grigg, 2010) hefyd yn esbonio, er bod athrawon yn ymwybodol o lawer o strategaethau defnyddiol, mae angen iddynt ganolbwyntio ar ba strategaethau fydd yn gweithio orau a pham. Felly, mae angen i athrawon fod yn feirniadol o ba strategaethau y maent yn eu defnyddio yn yr ystafell ddosbarth.
Mae Zwozdiak-Myers (2012) yn dadlau bod hunanfyfyrio hefyd yn elfen allweddol i athrawon dan hyfforddiant i fod yn ymarferwyr hanfodol, ac felly dylai addysg athrawon ystyried hyn. Yn ogystal, os rhoddir adborth ac arweiniad priodol i athrawon dan hyfforddiant ar fyfyrio’n feirniadol, mae’n anochel y byddant yn dod yn ymarferwyr adfyfyriol effeithiol (Beavers, Orange a Kirkwood, 2017 a ddyfynnir yn Markkanen, Valimaki, Anttila & Kuuskorpi, 2020). Nododd Estyn (2014) nad oedd llawer o’r aelodau staff a arsylwyd yn myfyrio’n rheolaidd ar eu harfer nac yn derbyn adborth gan eraill.
Mae Bandura (1997, a ddyfynnir yn Zwozdiak-Myers, 2012) yn gweld hunanfyfyrio fel gallu sy’n unigryw i fodau dynol, lle gall unigolion adfyfyrio ac o ganlyniad newid eu hymddygiad a’u ffordd o feddwl. Mae Markkanen et al (2020) yn dadlau bod ymarferwyr adfyfyriol yn rheoli amgylchedd yr ystafell ddosbarth yn effeithiol trwy fyfyrdodau pwrpasol a meddwl yn feirniadol. Maent yn trafod sut mae fyfyrwyr angen ymatebion empathetig ac adfyfyriol gan athrawon yn hytrach na chanlyniadau sydd yn cosbi. Mae Grigg (2010) yn datgan bod adfyfyrio beirniadol effeithiol yn dod gan y rhai sy’n feddylwyr blaengar, sy’n dod o hyd i ddulliau’n barhaus i wella eu haddysgu boed hynny drwy ymgynghori ag athrawon eraill neu drwy ddarllen ac ymchwil pellach.
3. Arsylwi
Dywedodd BERA (2011), y dylai’r dulliau a ddefnyddir ar gyfer unrhyw ymchwil fod yn briodol i’w ddiben. Yn yr aseiniad hwn y pwrpas oedd arsylwi digwyddiad critigol neu fwy nag un digwyddiad critigol yn yr ystafell ddosbarth. Felly, y dull priodol ar gyfer yr ymchwil hwn oedd defnyddio arsylwadau a nodiadau maes. Mae Bodgan a Binklen (1992 a ddyfynnir yn Cohen, Manion a Morrison, 2018) yn dadlau y defnyddir arsylwadau i helpu i lunio cwestiynau ymchwil. Mae Markkanen et al (2020) yn nodi mai dyddiadur neu nodiadau maes yw’r offer a ddefnyddir amlaf wrth arsylwi.
Cynhaliwyd arsylwadau a nodiadau maes yr astudiaeth hon mewn ysgol gynradd cyfrwng Cymraeg. Wrth ystyried yr arsylwadau hyn, nodiadau maes ac ysgrifennu’r aseiniad hwn roedd yn bwysig cydnabod bod BERA (2018) yn datgan bod gan bob cyfranogwr a sefydliad hawl i fod yn anhysbys. Felly, ni fydd enw'r ysgol, staff nac unrhyw ddisgyblion yn cael eu datgelu yn ystod yr aseiniad hwn. Mynega Pole a Lampard (2002) y defnydd o ffugenwau priodol. Bydd rhain yn cael eu defnyddio i sicrhau nad oes unrhyw adnabyddiaeth neu sefydliadau yn cael eu datgelu, felly byddaf yn adnabod fel disgyblion yn ystod y broses yma. 
Yn ystod fy niwrnodau Pontio roeddwn yn arsylwi mewn cynradd ac roeddwn yn cael arsylwi nifer o oedrannau yn yr ysgol o Feithrin a Derbyn, Blwyddyn 3 a Blwyddyn 5 a 6. Yr Ysgol o dan sylw fan hyn yn ysgol sydd yn cael ei adnabod fel lleoliad sydd yn ardal gref yn yr iaith Gymraeg, ac mewn lle eithaf agos i’w gilydd. Mae’r ysgol yn faint cymedrol gyda’r ddwy ochr o’r ysgol yn cael ei rhannu o gyfnod sylfaen a chyfnod allweddol 2.  Mae’r dosbarth o dan sylw fan hyn oedd dosbarth Meithrin a Derbyn, dosbarth oedd yn un agored iawn ac roedd yna nifer o le ac ardaloedd ar gael er mwyn i’r disgyblion addysgu. Roedd yr ardal tu allan yn un arbennig, ardal tywod ac roedd yna ardal natur, ardal gall hybu addysgu y tu allan. Wrth drafod am yr amgylchedd dysgu roedd y grwpiau ffocws a’r tasg cyfoethogi yn cael ei rhannu, roedd yna fyrddau gwahanol ar gyfer grwpiau gwahanol gyda’r athrawes yn cymryd y dasg ffocws a’r cynorthwyyr yn cymryd y cyfoethogi. Ond yn ystod y dasg ffocws oedd y digwyddiad critigol wedi cael ei adnabod. 






4. Digwyddiad critigol yn gysylltiedig â Phedwar Diben Donaldson
Yn ystod fy amser o arsylwi teimlaf roedd yna sawl digwyddiad critigol yn ystod y cyfnod yma. Ond yn amlwg roedd un digwyddiad wedi sefyll allan yn ystod y Pontio a oedd yn wneud i fi meddwl ymhellach ac yn wneud i mi gwestiynu nifer o bethau yn enwedig a’i ymddygiad sydd yn cael effaith oherwydd Cofid-19, neu yw iechyd meddwl plant yn cael effaith arno hefyd. Yn enwedig wrth ddarllen y llyfr ‘Children’s mental health and emotional well-being in Primary Schools’ maent yn sôn am blant yn datblygu “attachment difficulties” ac mae hyn yn datblygu ymlaen wedyn yn enwedig wrth i’r plant ddod i ysgol. 
“Can lead to heightened levels of anxiety which is very difficult for children and young people to manage” Howard, Burton, Levermore (t.51, 2020, 2nd edition)
Mae’r digwyddiad critigol byddaf yn trafod teimlad bod iechyd meddwl yn elfen enfawr, a theimlaf mai yn bwysig iawn i ymchwilio ymhellach mewn i iechyd meddwl am oedrannau ysgol gynradd. Mae nifer o’r plant yma heb fod allan yn y cyhoedd a chymdeithasu gyda phlant a phobl eraill oherwydd yr effaith o Cofid-19 ac mae hyn yn dilyn i mewn i’r dosbarth. Y digwyddiad critigol byddaf yn canolbwyntio arno yn canolbwyntio ar oedran meithrin a derbyn, mi oedd yn sesiwn ar ôl amser cinio ar brynhawn Dydd Llun. Roedd y sesiwn wedi dechrau yn un hamddenol iawn, gan fod y dosbarth cyfan yn dechrau drwy ddilyn clip yoga wrth symud ymlaen i’r cyflwyniad. 
Roedd y dosbarth cyfan yn trafod llun a oedd yn dangos ffrindiau ac mi oedd yna dasg ffocws yn cael ei arwain gan yr athro drwy dynnu llun o’ch ffrind. Mi oedd y disgyblion yn deall y dasg ac yn hapus iawn yn ei wneud, tan oedd un disgybl wedi dechrau aflonyddu gan oedd yr athrawes wedi rhoi eu enw ar y gwaith. (Atodaf ddogfen STEER am fwy o fanylion) Wrth I’r disgybl ceisio diddymu’r gwaith roedd yr unigolyn yn aflonyddu yn fwy. Roedd hyn yn ganlyniad i’r disgybl yn taflu’r rwber ac yna yn arwain at gwthio disgylion eraill ac yna yn arwain unwaith yn rhagor at taflu cadeiriau ar y llawr.  Roedd hyn wedi adeiladu yn gyflym iawn, ond roedd y broses i hyn, roedd yr unigolyn yma wedi ymlacio ar ôl y digwyddiad yma yn unigol. 
Os ydyn yn edrych ar yr ochr positif a hefyd ar 4 diben Donaldson (2015) mi oedd y disgybl yma wedi ymlacio yn annibynnol, a dyna yw bwriad Donaldson (2015) yw cael addysgwyr annibynnol. Ond hefyd teimlaf fod y disgybl yma yn cael i’n anodd iawn i’w ymdopi gyda’i theimladau, ac wrth siarad gyda’r athrawes ddosbarth ymhellach roedd wedi cadarnhau hyn. Bod y disgybl yma methu ymdopi gyda’i theimladau a bod ddim sôn am ‘Individual Development Plan’ (IDP) ond yn dewis strategaethau drwy siarad am emosiynau yn y dosbarth ac yn cael cynllunio gwersi er mwyn helpu. Wrth edrych ar y 4 diben teimlaf mi fydd hyn yn elwa i’r disgybl yma drwy symud ymlaen ac yn tyfu i fynnu yn enwedig wrth edrych ymhellach ar y rhan “Unigolion Iach hyderus sy’n adeiladu eu lles meddyliol ac emosiynol trwy ddatblygu hyder, cadernid ac empathi” Llywodraeth Cymru (2022) a theimlaf fod angen pwyslais enfawr ar yr empathi, ar hyn mae angen er mwyn ddarganfod teimladau a’r hyn i rannu hyn gyda phobl eraill. 
5. Adolygiad Llenyddiaeth 
Yn y bennod hon byddwn yn ail edrych ar y digwyddiad critigol ond hefyd yn edrych ar y llwybrau o ran ymchwil y gall hyn fy nilyn ar ymchwil byddaf wedi ymchwilio er mwyn ceisio ddarganfod fwy ac i edrych ar ochr feirniadol ac i geisio fod yn gritigol. Mi fyddaf yn ffocysu ar feysydd astudiaeth a byddwn yn trafod a chysylltu hyn gyda damcaniaethwyr eraill a sut maent yn ymdrin gyda’r 4 diben a’r cwricwlwm newydd Donaldson(2015) Byddwn yn ymchwilio ymhellach ac yn trafod meysydd Iechyd a Lles (IaLl) a hefyd Anghenion Dysgu Ychwanegol (ADY). 
5.1 Anghenion Dysgu Ychwanegol (ADY)
Wrth i ni ymchwilio ymhellach i ADY maent yn bwysig ystyried digwyddiad critigol a’r unigolyn o dan sylw fan hyn, fel oeddwn yn sôn yn adran 4 gan nad oes IDP. Ond gan ystyried yr unigolyn a’r oedran, maent yn bwysig ystyried y canlynol. 
Er mwyn wir deall y ADY yn llawn a’r materion sy’n ymwneud â chynhwysiant mewn ysgolion prif ffrwd, yn gyntaf mae angen inni ystyried beth yw ‘cynhwysiant’ ac ‘arfer cynhwysol’ mewn gwirionedd. Roedd Runswick-Cole (2011) yn credu, oherwydd credoau unigol ynghylch beth yw cynhwysiant, nid oes un diffiniad i bawb. Wrth ysytried adroddiad 1978 Warnock roedd yna syniad o gynhwysiant/integreiddio trwy ddechrau diddymu yn araf fach ar rai o’r rhwystrau a oedd gan ddisgyblion ag Anghenion Dysgu Ychwanegol (ADY) mewn perthynas â chael mynediad i addysg gyffredinol (Wearmouth, 2012). Fodd bynnag, gwelodd Deddf Addysg 1981 arferion mwy cynhwysol o fewn addysg brif ffrwd (Smith, 2018). Cyfeira Hodkinson (2016) at y ffaith y dylai disgyblion ag unrhyw ADY gael eu cynnwys yn emosiynol, yn gymdeithasol ac yn ddiwylliannol mewn addysg nid yn unig yn gorfforol yn yr un amgylchedd.
Mae’r model cymdeithasol o anabledd ar flaen y gad o ran addysg gynhwysol, sy’n ceisio diddymu ar unrhyw rwystrau a allai effeithio ar y ffordd y caiff pobl ag ADY eu derbyn i gymdeithas (Howard, Burton a Levermore, 2020). Un rhwystr i addysg gynhwysol o fewn addysg brif ffrwd yw amgylchedd yr ystafell ddosbarth (Knight & Crick, 2022). Mae’r angen i bob plentyn gael ei addysgu mewn ystafelloedd dosbarth amrywiol a chynhwysol wedi’i wreiddio yn y Cwricwlwm Newydd sy’n datgan pwysigrwydd adeiladu “dinasyddion egwyddorol, ac yn gwybodus o Gymru a’r byd ehangach” (Llywodraeth Cymru, 2015). Mae hyn yn arbennig o bwysig pan fo gan 422,300 o bobl ifanc 16 i 64 oed yng Nghymru a anabledd o ryw fath (Llywodraeth Cymru, 2022a), ac yn 2021 roedd gan 19.5% o ddisgyblion mewn ysgolion a ryw fath o ADY (Llywodraeth Cymru, 2021a) . Mae gan tua 7% o’r holl ddisgyblion ag ADY fath o anhawster corfforol neu feddygol. Mae Llywodraeth Cymru wedi ei addasu ei ddeddf gan Michael Dauncey (2018) er mwyn newid y ffordd a’r canllawiau sydd yn cael ei osod ar gyfer pobl sydd gydag ADY. Mae’r Cwricwlwm Newydd i Gymru a’r cod ymarfer ADY bellach yn cydnabod ac wedi creu system newydd i gefnogi plant a phobl ifanc 0 i 25 oed ag ADY (Knight & Crick, 2022; Llywodraeth Cymru, 2021b).
O ran yr amgylchedd sef yr ystafell dosbarth ei hun mae Bucholz a Sheffler (2009) yn sôn mai trefnu’r ystafell ddosbarth yw un o’r pethau cyntaf y mae athrawon yn ei wneud ar ddechrau pob blwyddyn ysgol megis trefniadau bwrdd. Maent hefyd yn sôn am sut gall yr amgylchedd gael effaith sylweddol ar ddisgyblion a’r cysylltiadau maent yn teimlo dros y dosbarth. Felly, mae angen trefnu’r dosbarth yn briodol i adlewyrchu’r disgyblion ar ddechrau’r flwyddyn (Fox, 2003). Mae Burgstahler (2008) yn dadlau y dylai disgyblion allu symud eu hamgylchedd yn hawdd a chael mynediad at yr holl ddeunyddiau sydd eu hangen arnynt. Os na all disgyblion wneud hyn mae gan yr ysgolion gyfrifoldeb i wneud addasiadau priodol (Fox, 2003). Ym mhennod 11 Glazzard, Netherwood, Hughes, Neve a Stokoe (2019) maent yn rhestru sawl strategaeth effeithiol yn ymwneud â llawer o ADY gwahanol megis: arddangosfeydd gyda ffontiau clir a'r defnydd o liwiau cefndir priodol ar gyfer disgyblion â Dyslecsia, amserlenni gweledol ac arddangosiad cynnwrf isel mewn ystafelloedd dosbarth gyda disgyblion ag ‘ Autistic Spectrum Disorder’ (ASD) , rheolau dosbarth gweledol yn cael eu harddangos ar gyfer y rhai ag ASD ac anghenion cymdeithasol, emosiynol ac iechyd meddwl.
5.2 Iechyd a Lles
Mae Iechyd a Lles yn ochr arall byddwn yn ystyried mae Iechyd a Lles (IaLL) wedi cael effaith enfawr ar y disgyblion yn fawr iawn, ac yn rhywbeth sydd yn rhywbeth statudol erbyn hyn yn ysgolion gyda Chwricwlwm i Gymru gan Lywodraeth Cymru (2020) sydd yn nawr yn un o’r chwe Maes Dysgu a Phrofiad (MDPh).  Mae Llywodraeth Cymru wedi cymryd yr hyn sydd angen wneud yn eu polisi Cenhadaeth ein Cenedl, dwedir Kirsty William (2017) “Rydym yn ymrwymo i lwyddiant a lles pob dysgwr”.  Wrth ystyried polisïau Llywodraeth Cymru unwaith yn rhagor ,mae’r polisi Cadernid Meddwl Llywodraeth Cymru (2018, 2020) sydd yn edrych ar bwysigrwydd o dderbyn cymorth ar iechyd emosiynol.  Maent yn dangos elfennau a ffactorau sydd yn statudol erbyn hyn fydd angen i bob ysgol wneud. Wrth amlinellu’r ddogfen o hybu lles a gweithio gyda gwasanaethau tu allan i’r ysgol i roi’r cymorth yna. 
Serch hynny mae yna elfen o wydnwch sydd yn cael ei ystyried yn hyn i gyd, mae Estyn (2020)  yn ystyried fod gwydnwch yn hanfodol o ran hyrwyddo iechyd meddwl a lles.  Yn nôl adroddiad Estyn (2020) mae yna ffigurau sydd yn dangos fod 63% o ddisgyblion yng Nghymru yn teimlo’n ofidus weithiau neu drwy’r amser. Dywed Cahill et al (2014, t.14) fod y term gwydnwch yn cael ei fabwysiadu yn ehangach ac mae yn cael ei ystyried fod yn gallu ymdopi, dysgu a ffynnu wyneb newid, her neu helbulon. Fodd bynnag ôl Public Health England (2014) maent yn sôn bod mesur gwydnwch yn gymhleth, ond maent wedi datgan fod yr adolygiad methodoleg yn cael ei mesur o 15 raddfa er mwyn wneud yn rhwyddach i ysgolion ei fesur. Mae graddfeydd yn cael defnydd enfawr o du fewn i ysgolion, esiampl arall o hyn yw raddfa Leuven o les ac ymglymiad sydd wedi cael ei ddefnyddio yn fwyaf a'i ategu gan Mathers, Linskey, Seddon, Sylva (2007) a Woods (2016). Mae’r graddfeydd yn rhoi strategaeth i’r ysgolion i ategu at bolisïau Llywodraeth Cymru am hybu Iechyd a Lles tu fewn i’r ysgolion. 


Er mwyn ychwanegu at hyn i gyd mae COFID-19 wedi cael effaith aruthrol ar ein hiechyd lle ond yn bennaf oll y disgyblion tu fewn i’n hystafelloedd dosbarth. Yn ôl y Llywodraeth (2022) mae iechyd mewn plant wedi codi yn sylweddol, gyda ffigurau sydd yn dangos cyn COFID-19 ac yna ôl. Mae plant rhwng yr oedran o 6 I 16 mae’r canran wedi codi o 11.6% i 17.4%, gyda ffigurau tebyg gyda phobl o’r oedran 17 i 19 wedi cynyddu o 10.1% i 17.4%. 
Serch hyn mae gwefan y Llywodraeth (2022) hefyd yn sôn am yr ochr wahanol, fod tystiolaeth o bob rhan o’r pandemig yn awgrymu bod y rhan fwyaf o blant yn gyffredinol wedi ymdopi’n dda â’r pandemig. Yn eu harolwg Big Ask yn Ebrill a Mai 2021 - arolwg o dros hanner miliwn o blant a phobl ifanc rhwng 6 a 17 oed -  darganfod Comisiynydd Plant fod 80% o blant a phobl ifanc yn hapus neu’n iawn gyda’u lles meddyliol . Fodd bynnag, dros y pandemig, roedd merched a menywod ifanc, pobl ifanc hŷn (16 i 24 oed), plant a phobl ifanc dan anfantais, a’r rhai ag  Anghenion addysgol arbennig yn fwy tebygol o adrodd am anawsterau gydag iechyd meddwl a lles.
Wrth i ni ystyried yr hyn mae IaLl yn dod o fewn yr ysgolion, maent yn holl bwysig edrych ar ffactorau tu allan i’r ysgol. Mae polisi Llywodraeth Cymru ‘Meddwl yn gadarnhaol’ (2010) yn dangos y pwysigrwydd o sicrhau bod pob gwasanaeth sector statudol yn gweithio mewn partneriaeth, rhieni a theuluoedd yn cymryd ei rhan hefyd. Mae’r ddogfen yma gan Lywodraeth Cymru (2020) yn sôn am Gonwy sydd wedi sefydlu grŵp Llywio Iechyd Emosiynol fel fforwm er mwyn hybu lle cymdeithasol ac emosiynol. Mae hyn yn ategu at y pwysigrwydd o IaLl ond hefyd yr hyn mae Siân Wyn Siencyn yn ystyried yn ei Lyfr Y Plentyn Bach (2008) “bydd plant sydd yn fwy cadarn yn emosiynol yn fwy agored ac yn barod i ddysgu”. Serch hynny gallwn edrych fod Llywodraeth Cymru wedi sicrhau fod hyn ar gael gan roi yn rhan o Gwricwlwm i Gymru (2020).



6. Adfyfyrio/Gwerthuso a’r camau nesaf.
Mae adfyfyrio yn hanfodol wrth edrych nôl ar y digwyddiad critigol er mwyn ddarganfod strategaethau er mwyn rhoi’r cymorth i’r unigolyn, ac fel fy mod wedi trafod Anghenion Dysgu Ychwanegol maent yn ochr arall i ymchwilio a defnyddio’r strategaethau yma. Yn y bennod yma byddaf yn trafod gwerthuso drwy ddefnyddio strategaeth Kolb (1975/1984) sydd yn cael ei ddefnyddio mewn 4 cam sydd yn cael ei enwi fel y Cylch Dysgu. 
Cam 1 - Gwneud (“experiencing something”) 
Yn ystod y cam yma byddwn yn edrych ar yr hun roeddwn wedi arsylwi sef y digwyddiad critigol ond hefyd yr ymchwil a’r hyn rwyf wedi gwneud yn ystod y broses. Y pwynt cyntaf y dylid ymdrin ag yw’r digwyddiad critigol, mae yna fanylder ymhellach yn y ddogfen STEER. Ond roeddwn wedi arsylwi ar ddisgybl yn colli tymer wrth fethu siarad am yr hyn oedd yn teimlo ar y pryd a beth oedd yr unigolyn eisiau er mwyn datrys hyn, nid oedd iaith yn helpu dim ond synau a oedd hefyd wedi datblygu i gadeiriau yn cael ei thaflu a llawer o emosiwn yn datblygu. Roeddwn hefyd wedi bod yn dyst o’r hyn wnaeth digwydd ar ôl i’r holl beth adeiladu, a sut wnaeth y disgybl delio gyda hyn. Roedd yn glir roedd yna strategaeth gyda’r unigolyn er mwyn wella ei iechyd lles, sef cymryd amser ei hun. 
Cam 2- Gwerthuso (‘Reflective Experience’)
Roedd y broses ar ôl i hyn ddigwydd yn un positif, sut oedd yr unigolyn yma yn gallu ymlacio ar ben ei hun, ond gall ddarganfod fwy o strategaethau ond bydd hyn yn dod gydag oedran hefyd teimlaf gan ystyried fod y disgybl yma yn ddosbarth meithrin a derbyn, bydd yna amser i aeddfedu ac i’r ymennydd ddatblygu. Wrth ystyried y digwyddiad ac i edrych yn ôl mae’r amser a’r cyfnod wedi bod yn un anodd fel rwy wedi sôn gyda Cofid-19, ac nid hynny yw’r ateb am bopeth ond mae yna elfen o gymdeithasu ac arsylwi ar ochr y disgybl wedi cael ei cholli. Mae yna nifer o gwestiynau a gall cael ei chodi yn ystod adfyfyrio a dy fod yn amau dy hun ac yn bersonol roedd hyn yn elfen ond mae angen ymchwilio  wrth ystyried y llwybr roeddwn wedi cymryd er mwyn ymchwilio ymhellach gan gynnwys ADY a IaLl er mwyn ddarganfod strategaethau ar gyfer teimladau a sut i edrych ymhellach.

Cam 3 - Beth ath yn anghywir? (‘Learning from experience’)
Mae dysgu o brofiad yn holl bwysig a theimlaf fy mod wedi dysgu llawer, ond yn bennaf i fod yn barod gyda strategaethau os mae digwyddiad critigol tebyg yn digwydd eto. Bod esbonio yn elfen enfawr a meddwl cam wrth gam er mwyn i’r unigolyn brosesi’r hyn sydd wedi digwydd. Teimlaf oeddwn yn colli nod wrth ymchwilio ymhellach mewn i ADY ar raid adegau gan nid oedd hyn yn wedi cael ei chodi yn yr Ysgol, ond teimlaf wrth ymchwilio mae’r strategaethau dal yn gallu cael ei ddefnyddio yn y dosbarth bob dydd e.e. trafod amserlen y dydd. Ond hefyd wrth edrych nôl ar y profiad fel gwnes i sôn yn Gam 2 roedd y broses o’r disgybl yn ymlacio yn un addysgol, roedd y disgybl wedi darganfod strategaeth oedd yn gweithio sef eistedd ar ben ei hun am 5 munud er mwyn ail gychwyn. Rwyf wedi addysgu fan hyn efallai nid oes angen fod yn bresennol er mwyn rhoi'r cymorth sydd ei angen. 
Cam 4 - Newid/addasu (‘putting into practice what you have learned’) 
Wrth feddwl am y dyfodol ar ffordd byddaf yn addysgu disgyblion byddaf yn gobeithio i esbonio bob rhan o’r gwaith ar hyn fydd yn digwydd yn enwedig oes mae unigolyn efo ADY, teimlaf fod hyn yn bwysig. Ond hefyd i ddarganfod y strategaeth sydd yn gweithio yn well i’r dosbarth, beth sydd yn rhoi cymorth iddyn nhw ymlacio os ydyn wedi cynhyrfu a thrafod hyn mewn manwl. Rwyf hefyd wedi rhagweld pwysigrwydd Iechyd a Lles, a bod yna bwysigrwydd am ei fod yn Faes Dysgu a Phrofiad, fod yn bwysig trafod teimladau a dod i adnabod hyn. Gall hyn gael ei gynllunio mewn i amser cofrestru fel pynciau trafod i weld sut mae’r dosbarth ond hefyd os oes gwasanaeth dosbarth i drafod anghenion gwahanol i iechyd meddwl. Drwy ddefnyddio’r syniadau yma gallaf ei ddefnyddio yn enwedig ar PAP1 i weld os ydy'r rhain yn gweithio i mi fel addysgwr a sut gallwn addasu hyn.  
7. Casgliad
Wrth ddod i’r diwedd o’r aseiniad yma maent yn gyfle i edrych nôl er mwyn crynhoi ac felly'r dull adfyfyrio mi wnes i ddefnyddio yn yr aseiniad yma oedd Kolb (1975/1984) roedd hyn yn strategaeth oedd yn gweithio serch hynny gallwn ddadlau fod Gibbs (1988) yn addas yn enwedig gan ei fod yn siarad am yr ochr teimladau. Ond am y profiad yma roedd Kolb yn effeithiol iawn ar yr hyn oeddwn yn trafod ac yn gweithio yn dda iawn, ac yn un byddaf yn gallu defnyddio yn ystod fy nghwrs TAR a fy natblygiad proffesiynol. 
Roedd yr adolygiad llenyddiaeth wedi agor fy llygaid teimlaf fy mod wedi ehangu fy nealltwriaeth a’r strategaethau gallaf ddefnyddio yn yr ystafell dosbarth. A’r holl wahanol ddamcaniaethwyr a’i barn nhw, ar hyn fydd yn gallu gweithio i blentyn yn enwedig wrth edrych ar Vygostky (1978) fod disgyblion yn gweithio ac yn addysgu yn well mewn grwpiau. Teimlaf ei fod yn hanfodol i edrych ar bob elfen yn enwedig gyda’r digwyddiad critigol ar elfennau o Iechyd a Lles hyd at ADY i wneud yn siŵr fod pob ongl yn cael ei ymchwilio ac i addysgu am bob gwahanol ochr. 
Wrth ystyried y Safonau Proffesiynol maent yn bwysig edrych ar hyn ar holl waith adfyfyriol sydd wedi cael ei wneud yn ystod yr aseiniad, mae’n bwysig canolbwyntio ar rain. Teimlaf fod y gwaith adfyfyrio wedi arwain at y safon “Datblygu technegau newydd” teimlaf fy mod wedi dangos tystiolaeth o waith ymchwil a strategaethau newydd er mwyn ategi at fy arddull o addysgu. Ac mae hyn yn bwysig iawn fel dywed y Safonau Proffesiynol (2019) “at dadansoddiad feirniadol er mwyn llunio arferion". Mae’r holl safonau a roddwyd yn dod at gasgliad fod yr holl waith adfyfyriol yn holl bwysig er mwyn datblygu yn broffesiynol ym myd addysg. 

Dogfen STEER
ARSYLWI / NODIADAU MAES 

Cofnod 1
	Dyddiad ac amser, grŵp blwyddyn: 27/9/22 
Sesiwn Bore 9am  - Meithrin a Derbyn. 

	Ble a Phryd:  Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Yn yr ystafell dosbarth peth cyntaf bore wrth i’r disgyblion ddod mewn i’r ysgol. Roedd y dosbarth yn barod i ymlacio wrth ddechrau gwers mathemateg a Rhifedd a oedd wedi cael ei chynllunio. 

	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach) 

Wrth i’r disgybl ddod mewn i’r ystafell dosbarth roedd y disgybl yn gwisgo het, roedd wedi cael ei gofyn i roi'r het ar y bachyn roedd y disgybl wedi gwrthod ac yna wedi gofyn i roi yn ei bag ond nid oedd hynny wedi gweithio. Roedd y disgybl wedi dod i eistedd ar y mat wedi ac wedi dechrau taflu’r het lan yn yr awyr, roedd wedi cael ei ofyn i beidio gwneud. Nid oedd hynny’n ddigon ac felly roedd y disgybl wedi dechrau taflu’r het unwaith eto lan yn yr awyr. Erbyn hyn roedd yr athrawes dosbarth wedi camu mewn ac wedi rhoi opsiwn i’r disgybl naill a’i i roi’r het yn y twba neu i roi i’r athrawes, mi oedd y disgybl yn gwrthod ond roedd yr athrawes dosbarth yn cadw gofyn ac yn rhoi’r opsiwn twba neu i Miss ac yn y diwedd mi wnaeth y disgybl ildio, ac roedd yr het wedi cael ei rhoi’r i’r athrawes ac nid oedd sôn am yr het am weddill y sesiwn. 

	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

Efallai roedd yr het yn rhyw fath o gysur i’r disgybl. Ond teimlaf erbyn y diwedd roedd yn teimlo fel rhyw fath o bŵer gan nad oedd eisiau rhoi’r het.
Teimlaf wrth edrych ar hyn fydd yn bwysig er mwyn ymchwilio mewn i strategaethau o ran dod mewn i’r bore bod rhyw fath o drefn wrth ddod mewn. Hefyd bydd eisiau ymchwilio mewn i blant sydd yn hoff iawn gael teganau fel rhyw fath o gysur, os yna ymchwiliad mewn i hyn a’r effaith ar addysgu’r plant. Oes yna gysylltiad gyda Vygotsky? 

	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

Wrth ystyried yr amgylchedd mi oedd yn un lle'r oedd y disgyblion wedi ymlacio, gan oedd y disgyblion yn barod i addysgu, gallwn edrych ar yr ochr ar ffaith fod hyn wedi amharu ar addysg y disgyblion eraill? Ond hefyd teimlaf fydd hyn yn datblygu gwytnwch y plant i raddau. 
Ond wrth feddwl am y dyfodol teimlaf fod y strategaeth o roi opsiwn i’r disgybl yn un da, ac un efallai byddaf yn defnyddio yn y dyfodol. Mae’n rhoi arwydd i’r disgybl fod nhw wedi neud y penderfyniad a gyda’r pŵer ac mae yn un, mae’r disgybl yn hapus gyda. 








Cofnod 2
	Dyddiad ac amser, grŵp blwyddyn: 27/9/22 Blwyddyn 6 
Sesiwn ar ôl amser egwyl. 

	Ble a Phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Ystafell dosbarth, roedd yna nifer o newidiadau wedi digwydd yn y dosbarth, yn gyntaf roedd yn sesiwn Celf ac roedd yr athrawes wedi gorfod symud ymlaen i sesiwn wahanol. Oherwydd hyn roedd cynorthwyydd wedi dod mewn er mwyn cymryd cyfrifoldeb, er mwyn helpu’r disgyblion i wneud ei sgiliau. Felly roedd y dosbarth yn un oedd yn llawn bwrlwm ond roedd awyrgylch yn un positif ac roedd nifer o ddisgyblion yn barod i wrando. Ond roedd un disgybl wedi dala fy sylw o ran ei agwedd i’r cynorthwyydd ond hefyd i’r gwaith oedd wedi cael ei osod. 

	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach)

Wrth ystyried yr holl newidiadau yn y dosbarth fel esboniais yn y bocs canlynol, roedd wedi dod i’r amser i’r cynorthwyydd esbonio'r dasg. Roedd yn sesiwn sgiliau lle'r oedd wahanol dasgau yn cael ei osod am wahanol fyrddau. Roedd un disgybl wedi dala fy sylw wrth chwarae gyda phren mesur ac yn dechrau i fwrw ar y bwrdd i’r cynorthwyydd esbonio'r dasg, roedd yn cadw gwneud ac wedi cael ei ofyn i beidio gwneud. Roedd wedi stopio am fach ac yna wedi penderfynu taflu’r pren mesur yn yr awyr ac yn cadw gwneud tan oedd wedi cael ei gofyn i beidio gwneud unwaith eto. 
Roedd angen symud mewn i grwpiau oedd wedi cael ei gosod felly wnaeth y disgyblion hyn yn iawn, wrth i’r dasg cael ei osod nid oedd y disgybl yn hapus roedd yn ymateb wrth i’r tasgau cael ei chyflwyno wrth ddweud ‘ughh’ ac ymateb i ambell i gwestiwn e.e. “Dyw athro ddim yn gas” “Yeah he is”. Roedd yn herio’r cynorthwyydd gyda phob cwestiwn a’r sefyllfa ei hun.
Ond wrth i’r plant ddechrau'r dasg roedd y disgybl wedi newid yn hollol ac yn gweithio yn dda yn enwedig gan oedd eisiau gweithio mewn partner. Roedd ei ymddygiad wedi newid yn gyfan. 

	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

Wrth ystyried y sefyllfa wnes i arsylwi ar y diwedd lle'r oedd y disgybl yn hapus i weithio mewn partner ac roedd wedi ymlacio yn gyfan gwbl, byddaf yn ystyried ac ymchwilio mewn i Vygotsky ymhellach, yn enwedig oedd yn credu fod plant yn addysgu yn well drwy gymdeithasu. Hefyd edrych ymhellach mewn i strategaethau o ran gofyn i blentyn beidio wneud sawl gwaith. Efallai oedd y disgybl yma yn hoff iawn o gael y sylw o’r athrawes yn gofyn iddo beidio gwneud? Ac efallai edrych ar strategaeth sydd yn clodfori plentyn sydd yn gwrando, i dethol a dewis pryd i ymateb. 

	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

Yn amlwg roedd newid o’r awyrgylch a’r athrawon mae’n rhwydd gweld sut gall fod y dosbarth fod yn llawn egni a ddim wedi ymlacio, roedd yn awyrgylch prysur iawn. Ond hefyd drwy siarad gyda’r cynorthwyydd am yr unigolyn yma, roedd wedi esbonio fod yr unigolyn yma yn hoff iawn o herio’r athrawon neu unrhyw un. Ond roedd chwerthin yn ategu i’r sefyllfa hefyd, ac mae hyn yn digwydd roedd y disgyblion eraill yn ymateb i’r unigolyn, ac roedd hyn wedi ategu i’r sefyllfa. 





Cofnod 3
	Dyddiad ac amser, grŵp blwyddyn: 26/9/22. Dosbarth Meithrin a Derbyn 
Sesiwn Prynhawn ar ôl cinio. 

	Ble a Phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Roedd yn sesiwn ar ôl cinio yn yr ystafell dosbarth. Roedd y disgyblion wedi cael amser i eistedd ar y carped ac wedi cael cyflwyniad y dosbarth, roedd yn siarad am lun oedd yn dangos ffrindiau yn agos ac felly roedd yn trafod hyn.  Roedd y dosbarth yn gwrando yn ofalus ac yn siarad yn dda i’r athrawes dosbarth am ei syniadau ei hun. Wrth symud ymlaen i’r tasgau roedd yn cael ei gwahanu mewn i grwpiau, ac roedd y dasg ffocws yn cael ei wneud gyda’r athrawes dosbarth. 

	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach)

Wrth i ni symud ymlaen i beth ddigwyddodd, fel gwnes i sôn yn y bocs diwethaf roedd y tasgau yn cael ei gwahanu mewn i grwpiau gwahanol er mwyn cwblhau'r tasgau. Y digwyddiad critigol o dan sylw fan hyn yn cael ei chanolbwyntio ar ddisgybl yn dasg ffocws. Wrth I’r disgyblion cwblhau gwaith roedd un plentyn wedi dechrau aflonyddu gyda rhywbeth ar y daflen ac felly roedd ceisio rwbio allan ond nid oedd hyn wedi gweithio. Felly roedd wedi taflu’r rwber ac yn nawr yn gwneud synau yn uchel ac yn methu dweud beth oedd yn bod, wrth i hyn cynyddu i’r disgybl dechrau ceisio taflu cadeiriau i’r llawr, wrth i un plentyn ceisio atal nid oedd wedi gweithio. 
Roedd y disgybl yn methu gwneud beth oedd y broblem, ac felly roeddwn wedi ceisio codi’r gadair ac i symud ar bwys yr athrawes dosbarth. Roedd yr unigolyn wedi eistedd fan hyn ac wedi ymlacio yn gwbl gyfan mewn cwpwl o funudau roedd yn hapus i ymlacio ei hun yn gornel. Ac wrth i hynny digwydd roedd yn barod i symud ymlaen i weithgaredd gwahanol gyda phlentyn arall. 

	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

Wrth ystyried y digwyddiad critigol yma byddaf yn hoff iawn o ymchwilio ar manteision iechyd a lles, ac edrych ar y ffaith gan ei fod yn nawr yn Maes Dysgu a Phrofiad sut fydd hyn yn elwa’r unigolyn yma. Ymchwilio mewn i damcaniaethwyr wahanol fel Vygotsky fel dwi wedi sôn ond hefyd efallai Piaget i gymharu’r ddau ar hyn maent yn credu. 
Byddaf hefyd yn ystyried ymchwilio Anghenion Dysgu Ychwanegol (ADY) er mwyn weld os oes unrhyw strategaethau yn gallu cael ei defnyddio yn y sefyllfa yma, ac efallai bydd hyn yn elwa i’r unigolyn yma. Ond yn fwy na hynny hefyd i edrych mewn i iechgyd meddwl plant ysgolion cynradd, mae’r disgyblion yma wedi cael flynyddoedd cynnar galed gyda Cofid-19 ac efallai ddim wedi cymdeithasu llawer. 

	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

Hoffaf nodi fy mod wedi siarad gyda’r athrawes dosbarth ar ôl i’r digwyddiad yma i weld a oedd unrhyw anghenion neu un rhywbeth ychwanegol yn gallu effeithio disgybl yma. Felly roedd wedi sôn fod nad oes unrhyw anghenion ADY o ran nad oedd yr unigolyn gyda IDP ond roedd wedi sôn am y ffaith nad oedd y disgybl yma yn gallu adnabod teimladau yn dda iawn. Roedd yn gofyn wedyn a oedd unrhyw strategaethau yn cael ei defnyddio ac roedd yn esbonio fod yn wneud sesiynau gyda’r dosbarth neu mewn grwpiau llai o faint a oedd yn canolbwyntio ar deimladau, a sut i adnabod a beth i wneud wedyn.  Roedd yr athrawes yn teimlo fod hyn yn elwa ac wrth edrych ar y ffordd wnaeth yr unigol ymlacio ar ben ei hun byddaf yn hollol gytuno, roedd hynny yn gam enfawr i’r plentyn yma. 



	
